రామ్ షిండే

రామ్ శంకర్ షిండే మహారాష్ట్రకు చెందిన రాజకీయ నాయకుడు. అతను కర్జాత్ జమ్‌ఖేడ్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై నీటి సంరక్షణ శాఖ మంత్రిగా ఆ తరువాత  2022లో రాష్ట్ర శాసన మండలి సభ్యుడిగా ఎన్నికై 2024 డిసెంబరు 15న మహారాష్ట్ర శాసనమండలి ఛైర్మన్‌గా ఎన్నికయ్యాడు.
రాజకీయ జీవితం
రామ్ షిండే  భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 మహారాష్ట్ర ఎన్నికలలో కర్జాత్ జమ్‌ఖేడ్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి  బాపూసాహెబ్ రావుసాహెబ్ పై 10172 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. అతను 2014 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి  శివసేన అభ్యర్థి ఖాడే రమేష్‌ భీవ్‌రావుపై  37816 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై 2014లో దేవేంద్ర ఫడ్నవీస్ మంత్రివర్గంలో హోం, పబ్లిక్ హెల్త్, హార్టికల్చర్, మార్కెట్స్, పర్యాటక శాఖల సహాయ మంత్రిగా ఆ తరువాత 2016లో నీటి సంరక్షణ శాఖ మంత్రిగా పని చేశాడు.

రామ్ షిండే 2019 మహారాష్ట్ర ఎన్నికలలో కర్జాత్ జమ్‌ఖేడ్ శాసనసభ నియోజకవర్గం నుండి బీజేపీ  అభ్యర్థిగా పోటీ చేసి తన సమీప ప్రత్యర్థి నేషనలిస్ట్ కాంగ్రెస్ పార్టీ అభ్యర్థి  రోహిత్ పవార్ చేతిలో 43,347 ఓట్ల తేడాతో ఓడిపోయి జూలై 2022లో ఎమ్మెల్యేల కోటాలో శాసనమండలి సభ్యుడిగా ఎన్నికయ్యాడు.  అతను   2024 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ - ఎస్‌పీ అభ్యర్థి  రోహిత్ పవార్ చేతిలో 1243 ఓట్ల స్వల్ప తేడాతో ఓడిపోయాడు. 

రామ్ షిండే 2024 డిసెంబరు 15న మహారాష్ట్ర శాసనమండలి ఛైర్మన్‌గా ఎన్నికయ్యాడు.
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2009 మహారాష్ట్ర శాసనసభ్యులు
వర్గం:2004 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు